Tavajäätmeprügila
Tavajäätmeprügila on prügila, kuhu ladestatakse tavajäätmeid (peamiselt segaolmejäätmeid), aga võib ladestada ka stabiilseid, mittereageerivaid (näiteks tahkestatud, klaasistatud) ohtlikke jäätmeid. 2009. aastal oli Eestis kasutusel 15 tavajäätmete prügilat, millest viis vastas keskkonnaministri määrusega ja Euroopa Liidu direktiiviga kehtestatud nõuetele (Jõelähtme, Uikala, Väätsa, Torma ja Paikuse). 10 tavajäätmete prügilat, mis nõuetele ei vastanud, suleti 2009. aasta 16. juulil ning need peavad olema nõuetekohaselt korrastatud 2013. aasta 16. juuliks.